**AGENȚIA PENTRU PROTECȚIA MEDIULUI ILFOV**

# DECIZIA ETAPEI DE ÎNCADRARE

# DRAFT

Ca urmare a solicitării de emitere a acordului de mediu adresată de **PLAZA ANNE-LIZ-NATHALIE** prin Neagu Victor, înregistrată la A.P.M. Ilfov cu nr. 14085/21.08.2023, cu completări ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011;**

Autoritatea competentă pentru protecția mediului - **A.P.M. Ilfov decide**, ca urmare a consultărilor desfăşurate în cadrul şedinţei Comisiei de analiză tehnică din data de 15.05.2024, că proiectul „**construire spațiu comercial la parter, branșamente, împrejmuire teren, reclamă luminoasă**” propus în comuna Berceni, Tarla 64, Parcela 3085/1, 3086, Nr. Cad. 59981, județul Ilfov,

**nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a). proiectul se încadreaza în prevederile Legii nr. 292/2018, anexa nr. 2, pct. 10, lit. b);

b). proiectul nu se încadreaza in prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 1;

c). titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d). lipsa observațiilor din partea publicului interesat.

**II. Motivele pe baza cărora s-a stabilit neefectuarea evaluării adecvate sunt următoarele:**

Proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) și 281 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece nu este amplasat în nicio Arie Naturală Protejată din regiunea București-Ilfov sau în proximitatea acesteia.

**III. Motivele pe baza cărora s-a stabilit neefectuarea evaluării impactului asupra corpurilor de apă**

Proiectul propus nu necesită elaborarea S.E.I.C.A., conform Adresei nr. 3270/14.05.2024 emisă de **A.N. “APELE ROMÂNE”**–S.G.A. ILFOV-BUCUREȘTI, înregistrată la APM Ilfov cu nr. 10383/15.05.2024.

**1. Caracteristicile proiectului**

***1.1. Descrierea proiectului:***

Scopul proiectului este realizarea unei construcții destinată comerțului, pe terenul proprietate privata în suprafata de 1693 mp din acte (1725 mp din masuratori), liber de sarcini, conform Extras de carte funciară pentru informare nr. 145179/19.04.2023 emis de O.C.P.I. Ilfov.

Cladirea parter are o forma neregulata, cu inaltime utila de 4.00 m si inaltime maxima (la atic)de 7.15m. Suprafata construita este de 567.30 mp.

Spatiul comercial va avea zona dedicata depozitarii, grupuri sanitare pentru angajati, birouri si oficiu pentru luat masa si o zona de vanzare cu o suprafata utila de 310,71 mp. Cu acces separat va fi amenajat un spatiu rezervat pentru farmacie. Suprafata de vanzare va fi de 62,52 mp si va fi dotata cu zona depozitare, grup sanitar, vestiar si depozitare materiale de curatenie.

Terenul are in plan o forma neregulata cu lungimea orientata est-vest. Are acces la doua drumuri publice, pe latura de vest, pe o latime de 29,70 m la DJ 401 (Bd. 1 Mai), iar pe latura de est, pe o latime de 14,19 m la Strada Libertatii (nr. cad. 65042). Accesul pietonal cat si carosabil principal se face pe latura de vest, din drumul de acces pe o alee carosabila privata cu latimea de 5.00 m. Accesul secundar se face pe latura de est, din str. Libertatii.

**Amenajarea exterioara:**

Suprafata libera ramasa va fi amenajata astfel:

- spatii verzi si plantate in suprafata de 345,00mp (20% din suprafata terenului)

- spatii destinate aleilor pietonale, trotuarelor de garda, carosabile auto destinate parcarii si manevrarii autovehiculelor in incinta in suprafata de 812,70mp.

- se vor amenaja 8 locuri pentru parcare autoturisme mici(2,5x5,0m) si doua locuri pentru persoane cu dezabilitati, amplasate in apropierea accesului clienti.

- spatii tehnice si edilitare necesare echipamentelor sanitare, bransarii la utilitati, pazei si supravegherii incintei

- imprejmuirea terenului aferent investitiei

**Metode folosite in constructie**

Tehnologia de realizare a lucrarilor pentru construire cuprinde urmatoarele etape generale:

* lucrari de amenajare a terenului
* excavari pentru realizarea fundatiilor
* realizarea cofrajelor, montarea elementelor de armatura si turnarea betonului
* executia lucrarilor
* executia montajelor structurii de metal
* realizarea lucrarilor aferente retelelor de utilitati
* lucrari de indepartare a materialelor si utilajelor / echipamentelor ramase pe amplasament.

Lucrari de refacere a terenului ocupat temporar, dupa finalizarea lucrarilor de constructii, cuprind :

* curatarea terenului de materiale, deseuri, reziduuri
* eliminarea / valorificarea deseurilor si resturilor de materiale prin societati autorizate
* nivelarea terenului.
* la finalizarea lucrarilor se va proceda la dezafectarea organizarii de santier

Lucrarile vizeaza constructii prefabricate, ce afecteaza minim terenul si pot fi mutate pe o alta locatie, placile din beton armat , stalpii si fundatiile structurii fiind singurele elemente care se executa la fata locului de catre firme specializate.

BILANȚ TERITORIAL

Teren Nr. Cad. 59981 în S măsurată = 1725 mp

S construită parter = 567,30 mp

S alei, trotuare, parcari = 812,70 mp

S spatii verzi = 345,00 mp (20 %)

**Indicatori urbanistici**

POT = 32.88%

CUT= 0.33

**H cornisa 4,95m**

**H max(atic) 7,15m**

Regim inaltime parter

**Perioada de implementare propusă a proiectului – 24 luni**

**Asigurarea utilităților**

Conform Adresei nr. 2794/13.05.2024 – consultanță tehnică, emisă de **A.N. “APELE ROMÂNE”** – S.G.A. ILFOV-BUCUREȘTI:

**Sursa de alimentare cu apă**

- Alimentarea cu apă va fi asigurată din rețeaua publică de alimentare cu apă, conform Avizului de amplasament nr. 34/20.09.2023 emis de AuroApavol SA.

**Evacuare ape uzate**

- Apele uzate menajere vor fi evacuate într-un bazin vidanjabil etanș. Prestația de vidanjare va fi asigurată de agenți economici autorizați

**Evacuare ape pluviale**

- Apele pluviale provenite de pe suprafețele betonate vor fi trecute printr-un separator de hidrocarburi, după care vor fi colectate într-un bazin de retenție din beton armat de unde vor fi utilizate la întreținerea spațiilor verzi din incinta proprietății.

**Descrierea organizării de şantier**

Organizarea de santier si managementul lucrarilor au in vedere afectarea suprafetei de teren numai in limitele arealului construit. Respectarea normelor de intretinere si reglare a parametrilor tehnici de functionare a echipamentelor utilizate limiteaza impactul acestora asupra mediului.

Pentru organizarea de santier se folosi un container metalic (2,5 x 5 metri). Grupul sanitar utilizat pe durata executiei este unul ecologic, cu vidanjare regulata, in functie de numarul de utilizatori.

Antreprenorul are obligația de a obține toate avizele necesare realizării proiectului pentru organizarea de șantier.

Se va împrejmui suprafeţa ocupată de organizarea de şantier cu materiale eficiente pentru reţinerea pulberilor;

Se vor amenaja căilor de acces a mijloacelor auto prin balastare şi întreţinerea acestora în condiţii corespunzătoare pe durata executării lucrărilor în şantier. Accesul mijloacelor auto se va realiza numai în zonele amenajate în acest sens;

În fazele de execuţie a săpăturilor şi în perioada realizării lucrărilor de construcţii se vor lua măsuri pentru atenuarea zgomotului şi vibraţiilor produse prin utilizarea de utilaje/echipamente/autovehicule verificate din punct de vedere tehnic. Nu se vor realiza depăşiri ale nivelului de zgomot admis de normativele în vigoare

Echipamentele tehnice şi instalaţiile din dotarea obiectivului se vor supune verificării periodice în vederea respectării prescripţiilor înscrise în cărţile tehnice ale acestora.

Se va asigura colectarea selectivă a deşeurilor din construcţii şi evacuarea ritmică a acestora de pe amplasament

**Localizarea organizării de şantier**

Lucrarile de executie se vor desfasura in cadrul incintei detinuta de beneficiar.

Aceste lucrari nu vor afecta sau bloca in nici un fel domeniul public.

**Descrierea impactului asupra mediului a lucrărilor organizării de şantier**

Organizarea de șantier va genera poluanți precum pulberi în suspensie și noxe de la funcționarea utilajelor, precum și ape uzate.

***1.2. Cumularea cu alte proiecte****:*

Pe teren nu mai exista nici o constructie si nici pe parcelele adiacente acesteia.

***1.3. Utilizarea resurselor naturale****:*

Pentru realizarea investitiei, in cadrul lucrarilor de executie se folosesc materiale de constructii standard: nisip, beton, fier beton, metal, panouri sandwich. Atat in perioada de executie, cat si in perioada de functionare sunt necesare resurse naturale precum apa si energia electrica.

Nu se vor procura niciun fel de materiale din Ariile naturale protejate.

Piatra naturală, balastul și nisipul vor fi procurate din unități specializate (cariere/balastiere) existente în zona amplasamentului, reglementate de ANRM.

Transportul agregatelor de la furnizori (cariere/balastiere) în zona lucrărilor de reabilitare se va efectua cu mijloace auto specifice pe rețeaua de drumuri existente din zonă.

***1.4. Productia de deseuri****:*

Deseurile generate vor fi din categoria celor menajere și asimilabile acestora, cu un volum preconizat de 0,5m3/europubelă saptamanal, si vor fi depozitate in pubele tip, urmand a fi preluate prin contract de firma ce deserveste localitatea. Pubelele se vor amplasa intr-un loc amenajat langa zona de intrare pe proprietate pentru accesul cu usurinta a echipei de colectare.

În urma execuției lucrărilor deseurile rezultate sunt: resturi lemnoase, PVC si elemente metalice (preluate de firma specializata).

La faza de funcționare a obiectivului rezultă deșeuri menajere și asimilabile acestora (clasa 20) și ambalaje reciclabile (hărtie/carton), plastic, sticlă, lemn – clasa 15.

**Modul de gospodarire a deseurilor.**

Deseurile vor fi colectate pe tipuri de materiale in pubele separate, amplasate pe o platforma special amenajata, prevazuta cu furtun pentru spalare.

***1.5. Emisii poluante, zgomot si alte surse de disconfort****:*

Sursele de emisie a poluanţilor atmosferici specifice obiectivului studiat sunt surse libere, în general, la sol sau în apropierea solului, deschise (cele care implică manevrarea pământului), mobile, nedirijate şi au loc pe o perioadă limitată de timp. Caracteristicile surselor şi geometria obiectivului înscriu amplasamentul, în ansamblu, în categoria surselor punctiforme. De asemenea, trebuie menţionat că, prin natura lor, sursele asociate lucrărilor de construcţie nu pot fi prevăzute cu sisteme de captare şi evacuare dirijată a poluanţilor.

Evaluările şi estimările realizate au indicat că valorile concentraţiilor poluanţilor specifici se vor situa sub valorile limită corespunzătoare pe toate perioadele de mediere, cu excepţia concentraţiilor de pulberi totale în suspensie pentru care există probabilitatea depăşirii pe termen foarte scurt a concentraţiei maxime admisibile pe 30 de minute în zonele în care predomina pământurile prăfoase, în condiţii meteorologice nefavorabile (perioade de seceta, lipsite de precipitaţii) si în ipoteza neaplicării masurilor adecvate (stropirea, pietruire, stabilizare). Eventualele depăşiri pot avea loc doar pe arii foarte restrânse, aflate strict în zona lucrărilor sau în imediata vecinătate a acestora.

Datorită surselor de emisie nedirijate, cu înălţimi reduse, aflate în general aproape de nivelul solului - aferente activităţilor de construcţie, zona de impact maxim a acestora va fi în general extrem de restrânsă şi va fi reprezentată de zona lucrărilor şi de imediata vecinătate a acesteia, valorile concentraţiilor datorate activităţilor de construcţie scăzând rapid cu creşterea distanţei faţă de amplasament.

Impactul local asupra calităţii aerului va avea un caracter temporar, fiind limitat la perioada de desfăşurare a lucrărilor de demolare/construcţie.

Impactul activităţilor asociate organizărilor de şantier va fi strict în interiorul perimetrului acestora şi în imediata vecinătate a acesteia. Impactul va fi temporar, fiind limitat la perioadele de desfăşurare a lucrărilor propuse. Datorită caracterului intermitent al surselor de emisie, se estimează că nu se va înregistra un impact semnificativ.

**Perioada de operare**

În perioada de operare, sursele de poluare ale aerului sunt:

- Traficul rutier - circulația autovehiculelor:

* monoxid de carbon (CO);
* dioxid de carbon ( CO2);
* oxizi de azot ( NOx);
* dioxid de sulf (SO2);
* particule în suspensie;
* hidrocarburi nearse.

Emisiile generate la faza de execuție a lucrărilor vor respecta prevederile Ord. nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare, standardele referitoare la emisiile de zgomot în mediu, respectiv a HG 1756/2006 privind emisiile de zgomot în mediu produse de echipamentele destinate utilizării în exteriorul clădirilor.

Conform **STAS 12574/1987** privind condițiile de calitate ale aerului din zonele protejate:

**Pulberi în suspensie**

- Valoarea maximă admisibilă a concentraţiei medie de scurtă durată (30 min) se va situa sub valoarea de ***0,5 mg/mc***

- Valoarea maximă admisibilă a concentraţiei medie de lungă durată (zilnică) se va situa sub valoarea de ***0,15 mg/mc***

**Pulberi sedimentabile**

- Valoarea maximă admisibilă se va situa sub valoarea de ***17 g/mp/lună***

\*Se consideră că depașesc concentrația maxim admisibilă acele substante al căror miros persistent şi supărător este sesizabil olfactiv

Nivelul de zgomot exterior, atât la faza de execuție a lucrărilor, cât și la funcționarea obiectivului, se va încadra în limitele prevăzute în STAS SR 10.009/2017.

# Se vor respecta prevederile Legii nr. 123/2020 pentru modificarea și completarea O.U.G. nr. 195/2005 privind protecția mediului (referitor la disconfortul olfactiv).

**2. Localizarea proiectului:**

- utilizarea existentă a terenului: potrivit certificatului de urbanism nr. 355 din 02.05.2023 si in conformitate cu reglementarile documentatiei de urbanism - PUZ aprobat cu Hotararea nr. 22/11.04.2023 a Consiliului Local Berceni, folosinta propusa a terenului este de curti- constructii, in intravilanul comunei Berceni. Amplasamentul se afla in zona de spatii comerciale P+2E – Zona M(Mixta) = Comert si servicii de interes general.

- relativa abundenţă a resurselor naturale din zonă, calitatea şi capacitatea regenerativă a acestora: **nu este cazul.**

- capacitatea de absorbţie a mediului, cu atenţie deosebită pentru:

* zonele umede – **nu este cazul.**
* zonele costiere – **nu este cazul.**
* zonele montane şi cele împădurite – **nu este cazul.**
* parcurile şi rezervaţiile naturale – **nu este cazul.**
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul.**
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul.**
* ariile în care standardele de calitate a mediului stabilite de legislaţie au fost deja depăşite: **nu este cazul**;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul.**

**3. Caracteristicile impactului potential:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

- extinderea impactului: aria geografică şi numărul persoanelor afectate – nu este cazul

- natura transfrontalieră a impactului – nu este cazul

- mărimea şi complexitatea impactului – impact pe termen scurt asupra suprafaței afectate de lucrări în timpul lucrărilor de construcții;

- probabilitatea impactului: redusă;

- durata, frecvenţa şi reversibilitatea impactului: impactul cu frecvență redusă asupra mediului în perioada de implementare propusă a proiectului. Impact relativ redus asupra mediului în timpul funcţionării.

**Condiţiile de realizare a proiectului:**

- Investiţia şi organizarea de şantier se vor realiza în condiţiile impuse prin Certificatul de urbanism emis de Primăria Com. Berceni, precum și prin Avizele/acordurile emise de toate instituţiile menţionate prin acesta;

- Spațiile verzi propuse prin proiect vor fi amenajate și întreținute pe toată durata de funcționare a obiectivului;

- Pentru activitățile desfășurate la funcționarea obiectivului, încadrate în Anexa 1 a Ord. MMDD nr. 1798/2007 se va solicita și se va obține Autorizație de mediu

- Indicatorii de calitate ai apelor uzate menajere evacuate prin vidanjare se vor încadra în limitele impuse de HG nr. 188/2002 – Anexa 2 – Normativul NTPA 002/2002, modificată și completată prin HG nr. 352/2005

- Indicatorii de calitate ai apelor pluviale evacuate pe spațiile verzi se vor incadra in limitele impuse de H.G. nr. 188/2002 - Anexa 3 – Normativul NTPA - 001/2002, modificata si completata prin H.G. nr. 352/2005.

- La extinderea rețelei publice de canalizare în zonă, obiectivul va fi racordat la aceasta

- Deşeurile şi materialele rezultate din desfiintarea corpurilor de cladire vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate; Deseurile rezultate vor fi gestionate cu respectarea prevederilor OUG nr. 92/2021 privind regimul deseurilor, cu modificarile si completarile ulterioare

- Se vor amplasa panouri de informare referitoare la investiția propusă, conform legislației în vigoare;

- Se vor lua măsuri de protecţie antifonică în zona de lucru;

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;

- Pe durata execuţiei lucrărilor se vor lua măsuri pentru respectarea normelor, standardelor şi legislaţiei privind protecţia mediului în vigoare; Constructorul și beneficiarul vor lua măsurile necesare pentru eliminarea factorilor de disconfort (praf, zgomot);

- Se vor respecta Normele de igienă și recomandările privind mediul de viață al populației aprobate prin Ord. Ministerului Sănătății nr. 119/2014 (distanța între clădiri, însorire, suprafețe încăperi, dotări igienico-sanitare, etc.);

- La ieşirea din şantier se vor curăţa roţile autovehiculelor şi utilajelor; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;

- Se va avea in vedere ca organizarea de șantier sa nu afecteze sau sa aduca prejudicii cadrului natural limitrof sau vecinilor

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;

- După realizarea proiectului, terenul afectat de organizarea de şantier va fi adus la starea inițială;

- Este obligatorie respectarea normelor privind disciplina în constructii, prevenirea și stingerea incendiilor

- Constructorul va lua toate măsurile ce se impun pentru a înlătura eventualele riscuri în ceea ce priveste securitatea și sănătatea în muncă

- Titularul proiectului/constructorul va adopta, pe toată perioada implementării proiectului, măsuri pentru diminuarea impactului asupra mediului, după cum urmează:

* asigurarea întreţinerii corespunzătoare a utilajelor de construcţii şi a mijloacelor de transport, respectarea programului de verificare şi de funcţionare prevăzut în vederea asigurării unui control al emisiilor de gaze de eşapament provenite de la acestea. Realizarea lucrărilor de excavaţii şi transport în perioade fără curenţi importanţi de aer şi aplicarea unor măsuri suplimentare de minimizare a emisiilor: ex. stropirea căilor rutiere, acoperirea cu prelate a mijloacelor de transport;
* soluţiile şi tipurile de lucrări vor respecta standardele şi normativele în vigoare pentru asigurarea exigenţelor privind calitatea construcţiilor pe toată durata de existenţă normată a acestora. Respectarea prevederilor normativelor în vigoare cu privire la realizarea săpăturilor generale, cu sprijiniri, pentru a preîntâmpina fenomenele de surpare a malurilor;
* minimizarea, prin realizarea pe amplasament numai a lucrărilor strict necesare în ceea ce priveşte activităţile generatoare de praf: ex. tăierea, măcinarea, şlefuirea materialelor de construcţie, căderi de material, spargerea betonului, etc.;
* utilizarea apei sau a soluţiilor speciale care măresc eficienţa apei în fixarea prafului la stropirea căilor de acces în şantier, zona de descărcare a materialelor de construcţie.

În ceea ce privește traficul de șantier, se vor lua următoarele măsuri:

* oprirea motoarelor tuturor vehiculelor aflate în staţionare;
* curăţarea eficientă a vehiculelor la ieşirea din şantier, umezirea drumurilor, a căilor de acces în şantier, respectiv a zonei în care se descarcă materialele de construcţii;
* acoperirea mijloacelor de transport ce intră sau ies din şantier;
* amenajarea traseelor din şantier, asfel încât să nu se producă derapaje, noroi, băltire de apă, etc;
* utilizarea de vehicule şi utilaje circulante pe drumurile publice, conforme cu standardele de emisii, cu reviziile tehnice realizate la zi; adaptarea limitei de viteză în interiorul şi în jurul şantierului;

- Se vor respecta prevederile Regulamentului General de Urbanism aprobat prin H.G. nr. 525/1996

- Se va respecta legislația în vigoare privind autorizarea executării lucrărilor de construcții;

- Pe toată durata execuţiei lucrărilor şi funcţionării obiectivului se vor respecta prevederile:

* OUG nr. 195/2005 privind protecția mediului, aprobată cu modificări prin Legea nr. 265/2006, cu modificările şi completările ulterioare;
* OUG nr. 92/2021 privind regimul deşeurilor, cu modificările şi completările ulterioare;
* Legii nr. 104/2011 privind protecţia atmosferei;
* Ordinului nr. 756/1997 cu privire la factorul de mediu sol
* Ordinului nr. 119/2014 emis de Ministerul Sănătăţii.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

*În cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.*

***Prin prezenta se stabilesc condițiile de realizare a proiectului din punct de vedere al protecției mediului. Alte condiții vor fi impuse de autoritățile/instituțiile competente menționate în Certificatul de urbanism, conform legii.***

**În conformitate cu prevederile Legii nr. 292/2018:**

- art. 18, alin. (13) în cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depășit;

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit in situatia prevazută la alin. (3) se anexează si face parte integranta din procesul - verbal de receptie la terminarea lucrărilor.

**În conformitate cu prevederile O.U.G. nr. 195/2005 privind protecția mediului**, aprobată cu modificări prin Legea nr. 265/2006 privind protectia mediului, cu modificările și completările ulterioare:

 - art. 15, alin. (2), lit a) – “*titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”.

- art. 21, alin. (4) ”*răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului*”.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

DIRECTOR EXECUTIV

Corina Ecaterina NECULA-CIOCHINĂ

Șef Serviciu AAA

Alin Romeo Ciprian STANCIU

Întocmit,

Consilier Aurelian MATUSA